SKOLASTIČKA FILOZOFIJA — 
| PRAVA FILOZOFIJA? 


Moglo bi se činiti, kao da uobće nema smisla, govoriti o pra- 
«voj filozofiji, Od najstarijih naime vremena pa do naših dana uviek 
je bila velika ne samo raznolikost, nego i opreka i borba između 
tolikih filozofa i njihovih nazora. Ova se opreka odnosi ne samo 
na nuzgredne probleme, nego i na same temelje. Jedni su filozofi 
sumnjali, možemo li uobće nešto spoznati. Drugi su opet postupali 
odviše lakovjerno, premalo kritički. To su bili dogmatici starog vie- 
ka i drugih vremena. Jedni su naučavali, da postoji samo jedno 
biće; drugi su priznavali obstojnost množtva raznih bića, One zove- 
mo moniste, ove pluraliste. Jedni su tvrdili, da nema nikakva po- 
stajanja niti prestajanja; drugi su bili uvjereni, da u svietu postoji 
vječito postajanje i prestajanje. Jedni su mislili, da je svaka pro- 
mjena nemoguća; drugi su tvrdili, da se sve neprestano mienja. 
Jedni su mislili, da postoji samo materija; drugi su osim materije 
priznavali neki nematerialni princip života, dapače i neko duhovno 
biće, što je posve neovisno o materiji. Jedni su priznavali bezsmrt- 
nost i slobodu; drugi su obje niekali. Jedni su naučavali, da je čov- 
jek u svome životu ovisan o nekom vanjskom zakonodavcu, Bogu; 
drugi zabacuju svaku takvu ovisnost. Jedni tvrde, da ima Boga; 
drugi kažu, da ga nema. Tako bismo mogli navesti glede svakog 
problema oprečne odgovore, 


Što iz toga sliedi? 

Zar nema nikakve prave filozofije? Nipošto! Sliedi samo to, 
da nema filozofije, koju bi svi prihvaćali. A filozofija nije zato pra- 
va, jer je svi priznavaju takvom, nego zato, jer je istinita. A istini- 
ta je zato, jer o stvarima tako sudi, kako odgovara stvarnosti, t. j. 
kako stvari jesu, Stvari nisu o tom ovisne, kako se o njima sudi, 
One ostaju, kakve jesu, pa makar svi drugčije o njima suđili. Time 
se i mi često puta tješimo, kad vidimo, da o nama krivo suđe; onda 
kažemo, da nismo zato zli, jer o nama zlo suđe. Isto vriedi i za fi- 
lozofiju. Prava filozofija ne ovisi o tom, što se o njoj sudi, nego sa- 
mo o tom, da li u istinu jest prava filozofija. A u istinu jest prava 
filozofija, ako daje pravo rješenje filozofskih problema, i to ne sa- 
mo nekih problema, nego barem svih poglavitih ili temeljnih prob- 
lema. Onda je takva filozofija uglavnom prava, makar bila u nekim 
sporednim pitanjima kriva. Prava je glede onih problema, koje iz- 
pravno rješava. U ovom smislu moguće je, da postoje razne prave 
filozofije, od kojih je jedna pravija od druge, Podpunoma prava 

bez ikakva ograničenja bila bi ona filozofija, koja bi sve probleme 
riešila podpunoma izpravno. Ako bitne probleme dobro rješava, 
filozofija je bitno dobra; ako li koji bitni problem zlo rješava, filo- 
zofija je bitno zla; to gora, što više bitnih problema zlo rješava, i 
što su ovi problemi važniji; ni bitni naime problemi nisu svi jedna- 
ko važni. Ako neka filozofija koji nebitni problem zlo rješava, ona 
je akcidentalno ili u sporednom pogledu zla ili kriva, to više, što 
brojnije i što teže zablude naučava, U svakom pogledu prava je 
ona filozofija, koja svaki problem, bilo bitni bilo sporedni, izprav- 
no rješava. Tako smo odredili pojam prave i krive filozofije, kao 
i razne vrste ili stepene pravosti i krivosti. 


Je li moguća prava filozofija? 

Na ovo pitanje svi filozofi složno odgovaraju, da jest. Svaki 
tvrdi, da je njegova filozofija prava, te zato svaku drugu filozofiju 
pobija kao krivu. Tako rade i oni, koji kažu, da ne možemo ništa 
sa sigurnošću spoznati. I ovi pristaše obćenitog skepticizma zaba- 
cuju svaku drugu filozofiju kao krivu, dok svoju vlastitu svima 
propisuju kao istinitu, dakle kao jedino pravu filozofiju, Svaki je 
dakle filozof, pa i podpuni skeptik, uvjeren, da je moguća prava 
filozofija. Osim toga, ako nije moguća prava filozofija, nije moguća 
ni kriva. Ona naime filozofija, koja nije kriva, mora biti prava. Tko 
dakle kaže, da postoji kriva filozofija, time priznaje, da je moguća 
i prava filozofija. Možda nije težko priznati izpravnost ovog umo- 
vanja. Lakše bi netko mogao dati niečan odgovor na sliedeće pitanje: 


Je li moguće spoznati, da je neka filozofija prava filozofija? 

Ako je istina, što je bilo prije rečeno, da svaki filozof smatra 
svoju filozofiju pravom ie zabacuje svaku drugu kao krivu, onda 
bi netko mogao lako pomisliti, da je nemoguće, upoznati, koja je 
prava filozofija. Ako naime svaki filozof smatra svoju filozofiju 
pravom, onda se mnogi ili gotovo svi varaju, jer može samo jedna 
filozofija biti prava. Ako se dakle gotovo svi filozofi varaju, smat- 
rajuči krivu filozofiju pravom filozofijom, kako se možemo nadati, 
da ćemo mi biti sretnije ruke te se ne ćemo i mi prevariti, držeći 
pravom filozofijom neku filozofiju, koja je isto tako kriva, kao t6- 
like druge? Ova bi potežkoća bila ozbiljna ili nerješiva, ako bi sva- 
ki pristaša krive filozofije imao stvarnu jasnoću, da tako jest, kako 
tvrdi njećova filozofija, pa da uza sve to ne bi tako bilo. Ali prista- 
ša krive filozofije takve jasnoće nema. On ima najviše neko subjek- 
tivno uvjerenje bez stvarne jasnoće. Lako se može dogodili, da ne- 
ma uobće nikakva uvjerenja, nećo da samo postavlja takve teze i 
takav sistem. Tko ima stvarnu jasnoću, vidi, da tako iest, kako su. 
di; a onda ie zabluda izkliučena, dapače i svaka ozbiljna sumnja. 
Pristaša krive filozofije n'kada ne može imati stvarne jasnoće, jer 
nije mođuće, da hi vidio. da tako jest, kaošto sudi. premda niie ta- 
ko. Ali pristaša prave filozofiie može imati stvarnu jasnoću, jer 
može vidjeti, da tako jest, kaošto sudi, budući da doista tako jest, 

Samo u pravoj filozofiji, ukoliko je prava, moguća je stvarna jas- 
noća, dok je u krivoj filozofiji, ukoliko je kriva, moguća samo pri- 
vidna jasnoća, s kojom može biti povezano samo subjektivno uvje- 
renje, bez objektivne ili stvarne sigurnosti. Ona dakle filozofija, u 
kojoj postoji stvarna jasnoća, a zato i stvarna ili objektivna sigur- 
nost, prava je filozofija. Tako jest, pa makar postojao bezbroj kri- 
vih filozofija i krivih filozofa, od kojih ni jedan nema stvarne jas- 
noće u svojoj nauci. Onaj, koji ima stvarnu jasnoću, ne mora znati, 
da postoje drugi, koji nemaju takve jasnoće; njegova jasnoća posve 
je neovisna o nejasnoći drugih, Zato put pravoj filozofiji ne vodi 
preko krivih filozofija, nego preko promatranja samih stvari. Da 
možemo upoznati, koja je prava filozofija, ne treba promatrati kri- 
ve filozofije, nego treba tražiti stvarnu jasnoću. Ovu smo našli, kad 
smo kod svog iztraživanja došli do posljednjeg odgovora na pita- 
nje, jeli moje mišljenje sigurno izpravno. Moje je mišljenje sigurno 
izpravno, ako znadem, da tako jest, kako mislim, da jest. Glavno 
je kod toga, da znadem; odakle znadem, ovo je sporedno pitanje. 
Mnogo istina znadem na temelju dokaza. Ali napokon dolazim do 
nekih istina, koje su neovisne o svakom dokazivanju, koje su dakle 
neposredno jasne, Ona dakle filozofija, koja kod svog iztraživanja 
ne dolazi do takvih istina, nego možda do sliepih tvrdnja, do nerie- 
šenih i nerješivih pitanja ili zagonetki, ne može biti prava filozofija, 
jer nije plod stvarne ili objektivne jasnoće, nije plod dosljednog do 
kraja provedenog iztraživanja. Onaj, koji metafiziku, srdce prave 
filozofije, smatra područjem nerješivih pitanja, ne pozna prave fi- 
lozofije. 

Postoji li prava filozofija? 

Ili je ona možda samo predmet neizpunjive ili barem neizpu- 
njene želje? Kad ne bi postojala prava filozofija, postajale bi samo 
krive filozofije. A to je nemoguće. Kaošto ne postoji samo krivo 
zlato, krivo mišljenje, zabluda, bolest, tako ne postoji ni samo kri- 
va filozofija, nego sigurno uz razne krive filozofije postoji i prava 
filozofija. Samo je pitanje: 


Koja je među svim raznim filozofijama prava filozofija? 

Jamačno je to ona filozofija, koja odgovara pojmu prave fi- 
lozofije; ona, koja daje stvarnu jasnoću glede filozofskih pilanja; 
ona, koja udovoljava našim filozofskim poirebama; ona, koja nam 
daje sve, što filozofija mora dati; ona, koja posieđuje zajedno sve 
vrline, što ih posjeđuju razne krive filozofije pojedinačno; ona, ko- 
ja je plod zajedničkog nastojanja najplemenitijih mislilaca kroz 
tisuće godina; ona napokon, koja je u skladu s našim najvišim pro- 
bitcima, s kršćanskom vjerom. Ova se filozofija obično zove sko- 
lastička filozofija. Promotrimo dakle najpomnjivije, što je skolas- 
tička filozofija, i kakva su njezina svojstva, da vidimo, ima li sve 
vrline, koje mora posjedovati prava filozofija. 

Da se odmah osvrnemo na ono, što smo na posljednjem mjes- 
tu spomenuli: 

Skolastička je Filozofija u skladu s kršćanskom vjerom. 

Upravo zato postala je skolastičkom, t. j. školskom filozofi- 
jom, jer je bila i jest u skladu s kršćanskom vjerom. Crkva naime 
nije mogla dopustiti, da se naučava u školama neka filozofija, koja 
se protivi kršćanskoj vjeri. Crkva nije tražila niti ne traži, da ona 
filozofija, koju ona pripušta u svoje škole, bude samo njezina služ- 
benica, Skolastička ili školska filozofija ima svoje vlastito, slobod- 
no područje, gdje može razviti sve svoje sile i služiti najrazličitijim 
znanostima i drugim svrhama. Crkva samo to traži, da filozofija, 
koju ona pripušta u svojim školama, ne bude protivna kršćanskoj 
vjeri, nego da joj pomaže objašnjavati i braniti vjerske istine. Sa- 
mo je u ovom smislu »filozofija službenica teologije — philosophia 
ancilla theologiae«. Nitko ne može razborito Crkvi zamjeravati, što 
je tako postupala prema filozofiji. Isto vidimo i kod svake države, 
Nijedna država ne pripušta u svoje škole neku filozofiju ili koju 
drugu nauku, što bi se protivila državnim .probitcima ili interesima. 
Makar se zajamčila sloboda znanosti, ipak se ova sloboda uviek ta- 
ko razumije, da ona ne smije biti na štetu državi. Po sebi se razu- 
“mije, da će država na osobit način unapređivati onu filozofiju ili 
nauku, koja ne samo nije po nju štetna, nego dapače koristna, Pre- 
“ma sličnim se načelima ravna i svaki otac obitelji i koji god poseb- 
nik. Zato bi bilo nepravedno, Crkvi zamjeravati, što odobrava i pre- 
poručuje iu svoje škole pripušta samo onu filozofiju, koja je u 
skladu s probitcima kršćanske vjere. Takva se onda filozofija može 
zgodno zvati i zvala se i zove se skolastičkom ili školskom filozo- 
filom. Crkva nam dakle jamči, da je skolastička filozofija prava 
filozofija. Tko dakle vjeruje Crkvi, prihvaća kao pravu filozofiju 
onu, koju Crkva priznaje kao takvu, a to je skolastička blozofija. 


Ona je plod najozbiljnijeg i najplemenitijeg i najuztrajnijeg 
traženja filozofske istine sve od Platona i Aristotela pa do naših 
dana. 

Kod ovog je traženja bitna oznaka to, da su stvaraoci skolas- 
tičke filozofije uviek išli za tim, da sačuvaju ono dobro, što su ga 
primili od svojih pređa na filozofskom području, da ovo dalie raz- 
viiu, prošire, usavrše, primijene na nove prilike i potrebe. Ovai je 
konzervativni duh tako značalan, te možemo skolastičku dlozofiju 
zvati i tradicionalnom filozofijom. Time se razlikuje od tolikih dru- 
ih filozofija, koje u prvom redu idu za tim, da stvore nešto novo, 
a ne da izsrađe i usavrše ono, što su primili od svojih pređa. Zato 
se skolastička filozofija zgodno zove i »viečita filozofija — philo- 
sovhia nerennis«, dok su druge filozofije kraće ili dulie trainosti, 
Skolastička ili vječita filozofija ne ide za tim, da stupi na mjesto 
neke druge, nego đa nastavlia, razvija, usavršuje, a druge filozofile 
idu za tim, da jedna zamieni drusu, nova ili suvremena staru ili 
zastarjelu. a ovu će novu onet zamieniti druga još novila i t, d. Za- 
to ove »neviečite« i neskolastičke filozofije moraju izlicati svolu 
novost i u njoj svoju samoniklost i samostalnost, a ne toliko svoju 

temeljitost u tumačenju i dokazivanju i rješavanju potežkoća. 1 
vječita ili skolastička filozofija traži novo, ali u razvijanju i izgra- 
đivanju i usavršivanju staroga. Zato kod skolastičke filozofije no- 
vost ne izbija tako napadno, kao kod nekih neskolastičkih sistema. 
Kao kod ovih, tako i kod skolastičkih filozofa novost može biti veća 
ili manja, a odnositi se može, bilo na problematiku, bilo na dokaze, 
bilo na rješavanje potežkoća, bilo na primjenu, bilo na povjestne 
podaike, bilo na način prikazivanja. Glavno je problematika i do- 
kazivanje, kao i rješavanje potežkoća. Da netko može prosuditi, ko- 
liko ima nova u nekom novom skolastičkom djelu, i koliki je napre- 
dak, mora dobro poznavati dosadašnju problematiku i rješanje 
problema i potežkoća. Zato oni, koji malo ili nikako ovih ne poz- 
navaju, ne mogu niti naslućivati, koliko je neko novo skolastičko 
djelo unapriedilo filozofiju. Onima, kojima su tuđi skolastički prob- 
lemi i njihova rješavanja, može se činiti, kao da svi isto kazuju, i 
da se prema tome ne izplati, čitati razna skolastička djela, nego da 
je dovoljno čitati jedno samo takvo djelo. Mnogi od onih, koji 
krivo predpostavljaju, da skolastici svi isto kazuju, idu još dalje. 
Oni misle, da skolastici zato svi isto kazuju, jer svi samo opetuju, 
što je svima poznato. Oni misle, da skolastička filozofija nije nikak- 
va samostalna filozofija, i da skolastički filozofi nisu nikakvi sa- 
mostalni i duboki mislioci. Ovo mnienje, koje često puta susreće- 
mo, podpunoma je krivo. 

Skolastička je filozofija samostalna, i skolastički su filozofi 
samostalni i duboki mislioci. 

O tom ćemo se lako uvjeriti, ako promotrimo, u čemu sfoji 
samostalnost i dubina filozofiranja i filozofije. Samostalno misli 
onaj, koji svojih sudova ne stvara samo opetujući tuđe misli i su- 
dove, nego na temelju svoga vlastitoga uvjerenja i znanja i uviđa- 
nja. Ovo ne znači, da je morao sam zamisliti pitanje. Makar netko 
primio neko pitanje od drugoga, ipak ostaje samostalan mislilac, 
ako ne stvara i ne izriče svog odgovora ili suda, dok nije sam upo- 
znao, što na dotično pitanje treba odgovoriti. Isto vrieđi i za doka- 
ze i za rješavanje potežkoća. Makar netko polazio od tuđih misli, 
ipak ostaje samostalan, ako ovih ne prihvaća, dok se nije uvjerio, 
da su one istinite. Još je dakako veća samostalnost, ako je dotični 
mislilac i same misli ili pitanja izvadio iz svoje nutarnjosti, a da ih 
nije primio od drugoga. Može dakle samostalnost biti veća ili ma- 
nja. Ipak je glavno, da netko ne stvara ili ne izriče sudova ili odgo- 
vora na pitanja, dok nije sam uvidio i upoznao, što treba odgovo- 
riti na dotično pitanje. Moglo bi se dogoditi, da bi netko pitanja sam 
zamislio, ali na njih dao kriv odgovor. Bez sumnje samostalnost u 
zamišljanju pitanja ili problema, ali bez samostalnosti u njihovu 
rješavanju, ne vriedi toliko, koliko nesamostalnost zamišljanje, ali 
samostalno rješavanje problema. Dakako da je najveća samostal. 
nost ona, koja obuhvaća samostalnost i u zamišljanju i u rješava- 
nju problema. Ali problemi mogu biti različite vriednosti: pogla- 
viti i nuzgredni, Zacielo je mnogo bolje, poglavite probleme pre- 

uzeti od drugoga, a samostalno ih rješavati, negoli samo nuzgredne 
probleme samostalno zamišljati, a o poglavitim problemima šutjeti. 


Onaj, koji samostelno misli, nuždno ide i u dubinu. 


U dubinu naime ide onaj, koji se ne zaustavlja, dok nije jas- 
no spoznao, kako treba izpravno riešiti neko pitanje. Ovo se pita- 
nje može odnositi bilo na problematiku bilo na dokazivanje i rje- 
šavanje potežkoća. Najveću dubinu ima onaj mislilac, koji ne samo 
kod pojedinih pitanja traži jasni posljednji odgovor, nego koji ove 
posljednje odgovore ujedinjuje u što veću i pregledniju cjelinu, 
koja pokazuje, kako su razni posljednji odgovori među sobom po- 
vezani, Tako se pokazuje struktura ne samo problematike, nego i 
rješenja problema, Tako dakle može dubina nekog mislioca biti ve- 
ća ili manja, šira ili uža. “Može netko biti dubok u jednom pogledu, 
a da nije u drugom pogledu. Može jedan duboko shvaćati proble- 
matiku, a da kod rješavanja ne ide tako duboko. Pa i obratno: 
Može netko kod rješavanja ići u dubinu, koji kod postavljanja 
problema nije tako dubok. Najbolje je povezati dubinu u oba 
smjera. 


Skolestička filozofija ima i samostalnost i dubinu. 

Ona traži i razumievanje i razvijanje i proširivanje proble- 
matike, makar nadovezivala na probleme, koje je primila od prijaš- 
njih mislilaca. Zato se odlikuje najvećom sistematičnošću, ali bez 
jednoličnosti, nego jedinstvenost povezanu s raznolikošću. Jedin- 
stvenost dolazi odatle, što skolastički filozofi uglavnom polaze od 
istih problema. A raznolikost potječe iz toga, što skolastički filozo- 
fi nastoje, kako bi odkrili među ovim problemima nove odnose, i 
kako bi probleme dalje razvili. Iz ovog nastojanja izvire i pregled- 
nost, koja stoji u tom, da se razabire, kako su problemi među so- 
bom povezani, Osim ove samostalnosti, koja se odnosi na proble- 
matiku, postavljanje i razvijanje: problema, skolastička filozofija 
traži i samostalnost u dokazivanju i u rješavanju potežkoća. Sko- 
lastički filozof ne zaustavlja se prije, negoli je došao do podpune 
jasnoće i glede pojmova i glede problema i njihova rješavanja. Je 
li već netko drugi dao isto tumačenje ili rješenje dotičnog pitanja 
ili je ovo njegovo posve novo, o tom ne ovisi zadovoljstvo skolas- 
tičkog filozofa. Ovo je doista prava samostalnost i dubina. Filozo- 
fija, koja je plod ove samostalnosti i dubine, daleko nadmašuje 
svaku onu filozofiju, koja traži svoju vriednost u novosti te ne poz- 
na većeg straha, negoli je pomisao, da možda ne će svi priznati, da 
su njezine misli nove. Zato skolastička filozofija stvara uvjerenie 
i daje sposobnost njegove obrane. Ona daje i sigurnost, koja nužd- 
no sliedi iz jasnoće pojmova i rješavanja problema. neovisno o tom, 
jesu li pojmovi i problemi i njihova rješenja već bili ikomu poznati 
ili su se istom sada pojavili u sviesti našeg mislioca. 

Skolastička filozofija daje nam sve ono, što očekujemo od 
prave filozofije, 


Ona nam pokazuje, koji su filozofski problemi, koji je njihov 
smisao; kako su među sobom povezani; kako ih treba riešiti, Sko- 
lastička filozofija vodi nas u dubinu te nas potiče na reflektiranje 
i traženje odnosa između raznih pojmova i problema i njihovib 
rješenja. Ona sa zahvalnošću priznaje ono dobro, što već posjedu- 
je; ali ona znade, da ima još mnogo toga, čega još ne poznaje. 1 
za spoznajom ovih još nepoznatih istina ona čezne. Ona se ne za- 
dovoljava time, što ima, nego leži za sve većim bogatstvom spozna- 
je. Skolastička filozofija ide za harmoničkom ili skladnom izgrad- 
njom čitave naše nutrine, između vjere i znanosti, kao i između 
Svih pojedinih znanosti. Iz ovoga sklada izvire mir i zadovoljstvo i 
neka sigurnost u posjedovanju istine, 


Skolastička filozofija ujedinjuje u sebi sve ono, što druge fi- 
fozofije imaju dobra, ali bez njihovih jednostranosti i mana. 

Ona je kritička, ali bez skepticizma, Ona priznaje svu vried- 
nost ideja, ali i spoznatljivost stvarnog svieta. Ona priznaje u pod- 
Punosti subjektivni elemenat, ali i objektivni, Ona se služi deduk- 
cijom, ali i indukcijom; obćenitim pojmovima, ali i individualnim 
izkustvom, Mogli bismo promatrati sve poglavite filozofske sisteme 
i tražiti, što u njima ima dobra, a što nije dobro; i svagdje bismo se 
uvjerili, da skolastička filozofija ima sve ono, što oni različiti sis- 
temi imaju dobra, a opet ne bismo našli kod nje onih loših strana, 
koje imaju razni neskolastički sistemi. 


Skolastička je dakle filozofija prava filozofija; u njoj je 
ostvareno podpunoma sve eno, što pripada pojmu prave filozofije. 

Ako li je skolastička filozofija prava filozofija, onđa je posve 
opravdano, ako u svojem svietlu promatra druge filozofije, 


Zacielo ne će takvo promatranje ostati bez najveće koristi, 
jer ćemo tako vidjeti, je li neka nauka u skladu s pravom filozo- 
fijom, t. j. s istinom. Istina je uviek glavna stvar, Novost ima samo 
toliko vriednosti, koliko smo spoznali nove istine. Slično vriedi i za 
estetske odlike. I one imaju toliko vriednosti, koliko su odlike isti- 
nite spoznaje. Istinitost smalrati nečim sporednim bez sumnje je 
velika zabluda, koja mora imati najkobnije posljedice. Zato se ne 
može smatrati odlikom neke poviesti filozofije, ako se ne obazire 
na istinitost onih nauka, koje prikazuje. Niti se pravom zamjerava 
onomu povjestničaru, koji već na početku svoje poviesti naviešta, 
da će sve promatrati u svietlu istine, pa makar ovo kod njega mož- 
da značilo isto, što promatrati u svietlu skolastičke filozofije, jer 
je ova prava ili istinita filozofija. Ovo ne znači, odklanjati sve, što 
je skolastičkoj filozofiji do sađa bilo tuđe. Ova može uviek napre- 
dovati, pa zato u se primiti uviek nove elemente; samo ako su isti- 
niti, ane samo novi. Sama novost nečega nije dovoljan razlog niti, 
da se primi niti da se odkloni. Isto tako ne smiju estetski razlozi 

odlučivati kod prihvaćanja ili kod odklanjanja neke ideje ili nau- 
ke. Kako god moglo biti prosuđivanje ili promatranje nekog filo- 
zofskog djela s estetskog stanovišta zanimljivo i koristno, ipak u-> 
viek ostaje poglavito stanovište, s kojega treba sve promatrati, isti-- 
nitost, Ovaj postupak nazivati »ekskluzivizmom«, nije najzgodniji 
način, jer ovaj izraz napominje nešto pretjerano. Najviše držati do 
istinitosti, i zato sve promatrati u svietlu istine, nije nikakvo pre- 
tjerivanje, nego je podpunoma stvarno shvaćanje. Onaj, koji misli,. 
da takvo promatranje izključuje svaki napredak, vara se glede sa- 
me naravi skolastičke filozofije. Ova ne samo ne izključuje napred- 
ka, nego ga omogućuje i traži. Ali ovaj napredak mora biti uistinu: 
napredak, a ne samo nova zabluda. Zafo će skolastički filozof s ve- 
seljem pozdraviti svaku novu istinitu spoznaju te je uklopiti u svoj“ 
sistem; ali novu će zabludu odkloniti isto tako, kao i svaku staru 
neistinu, Zato će odkloniti i svaku nauku, što se protivi nekoj isti- 
ni, koju je već upoznao; jer je sigćurno zabluda sve ono, što se pro- 
tivi istini. Ovaj postupak nazivati »fanatičkim ekskluzivizmom«, 
kako ga je nazvao Stanko Vujica u svojoj kritici moje »Poviesti fi-- 
lozofije« (Hrvatska Revija 1944, str. 395), odviše je veliko pretje-- 
rivanje, koje daleko prekoračuje granice triezne stvarnosti te nema. 
nikakve znanstvene vriednosti. 


Sve ono, što je rečeno o skolastičkoj filozofiji uobće, vriedi 
na osobiti način za filozofiju Sv. Tome Akvinskoga, 

koji je po čitavom svietu poznat i priznat kao »knez skolas-- 
tika«, O njemu veli slavni papa Leon XIII u glasovitoj enciklici. 
»Aeterni Patris« (4. 8. 1879.): »Među Skolastičkim Naučiteljima 
knez je i učitelj svih te sve daleko nadmašuje Toma Akvinski. On 
je, kako Kajetan primjećuje, prema starim svetim učiteljima gojio 
najveće počitanje te je zato na neki način stekao razum sviju njih.. 
Toma je njihove nauke poput razbacanih udova jednog tiela saku- 
pio i ujedinio u jednu cjelinu, gdje je sve divno uređeno, Ali on je 
sve tako upodpunio i usavršio, da Tomino djelo pravom smatraju 
posebnom zaštitom i uresom katoličke Crkve. Toma je lako shva- 
ćao ,ali oštroumno; sve je lako i trajno pamtio; njegov je život bio 
bez svake ljage; ljubio je samo istinu; pun je bio najbogatijega 
Božjega i ljudskoga znanja. Izpoređivali su ga sa suncem, jer je: 
čitav sviet grijao toplotom svojih kreposti i razsvjetljivao sjajnim: 
svietlom svoje nauke, Nema nijedne grane filozofije, koje nije 
obradio i oštroumno i temeljito. O zakonima mišljenja; o Bogu i 
netvarnim bićima; o čovjeku i drugim osjetnim stvarima; o ljuđ- 
skim činima i njihovim počelima tako je razpraljao, da ne možemo 
ništa više željeti niti, što se tiče obilja problema, niti zgodnoga raz- 
poreda, niti najbolje metode, niti stalnih načela ili snage dokaza, 
niti jasnoće jezika ili zgodnosti izraza, niti lakoće u tumačenju i 
tamnih pitanja. K tome dolazi, da je Anđeoski Naučitelj filozof- 
ske zaključke promatrao u najobćenitijim počelima i načelima stva- 
ri, u kojima su sadržane klice gotovo neizmjerno mnogih istina, što: 


192 


su ih kasniji učitelji u zgodno vrieme s najobilnijim plodovima ima- 
li odkriti. Budući da se ovog načina držao i kod pobijanja zabluda, 
postigao je to, da je on sam pobio i sve prijašnje zablude, te pružio 
pobjedonosno oružje za borbu protiv svih zabluda, koje će se sve- 
udilj pojavljivati Osim toga razlikovao je, kako dolikuje, između 
razuma i vjere, ali ih povezao prijateljstvom. Tako je sačuvao ne- 
okrnjena prava i čast i razuma i vjere. Razum se na Tominim kri- 
lima tako visoko vinuo, da se gotovo više ne može penjati. Ali ni 
vjera gotovo ne može od razuma očekivati veće i jače pomoći, ne- 
goli je već dobila preko Tome.« 

Ovomu priznanju, što ga odaje Tominoj filozofiji Leon XIII, 
mogli bismo dodati još dugi niz drugih priznanja sa strane najviših 
auktoriteta i najboljih poznavalaca skolastičke, napose Tomine filo- 
zofije. Sve ovo svjedoči na najjasniji način, da skolastička, napose 
Tomina filozofija, podpunoma odgovara pojmu prave ili istinite 
filozofije. 


Onaj, koji sve ovo znade, ne će se čuditi ako neki povjestničar 
filozofije sve promatra u svietlu skolastičke, napose Tomine filo- 
zofije. Bez sumnje od najveće je za nas koristi, ako znademo, da 
li se neka nauka slaže s istinom ili ne. Ako se slaže, i ona je nauka 
istinita; ako li se ne slaže, sigurno je kriva. A znati, je li neka 
nauka istinita ili kriva, to je za nas najvažnije pitanje kod svake 
nauke. Zato je nerazumljivo, kako je mogao Vujica u svojoj kri- 
tici moje »Poviesti filozofije« napisati ove rieči (Hrvatska Revija 
1944., str. 395): »Najznačajnije obilježje Šančeve poviesti filo- 
zofije jest podpuna ekskluzivnost, koja mu smeta da bude objek- 
tivan. On sve probleme i sve mislioce prosuđuje sa stanovišta 
jednog izključivog, skoro fanatičkog skolastika, kojemu je svaka 
antiskolastička misao a priori neprihvatljiva. Štaviše kao bez- 
uvjetni pristaša t. zv. tomističke struke (struje?), unutar same 
skolastike on zabacuje sve i svakoga, koji se udalji od nauke sv. 
Tome, kako je interpretira tomistička škola, Piscu je zadaća po- 
viesti filozofije prosuđivanje pojedinih sistema »u svietlu istine«, 
što konkretno znači: sve ćemo prosuđivati pod kutnim vidikom 
skolastičke filozofije, ono što se slaže s »pravom filozofijom« 
pohvalit ćemo, ono što se ne slaže, osudit ćemo. Ovom otvore- 
no postavljenom načelu pisac je vieran kroz oba ova svezka, Či- 
taccu, koii ne želi pratiti poviest filozofije prikazanu u svietlu pra- 
ve filozofije (t. j. konkretno skolastičke filozofije), ne preostaie 
drugo, nego zatvoriti knjigu kod samog uvođa te potražiti drugog 
pisca, koiemu ie stalo da obiektivno iznosi mišljenja raznih misli- 
laca prenustivši samom čitaocu da prosudi, koia su »prava«, Tako 
Vuiica. Njegov bi sud o mojoj poviestifilozofijebio 
mnogoobjektivniji, daća jeovakoizrekao: »Zna- 
čaino obilježie Šančeve poviesti filozofije jest podpuna obiektivnost. 
On sve probleme i sve mislioce prosuđuje sa stanovišta skolastike 
filozofije; ali zato ne zabacuje a priori svaku misao, koja je sko- 

lastičkoj filozofiji tuđa, nego samo ako je kriva, t. j. protivna istini, 
Niti ne osuđuje svakoga, koji ne pristaje uz t. zv. tomističku školu 
u cielosti. Piscu nije zadaća poviesti filozofije prosuđivanje pojedi- 
nih sistema »u svietlu istine«, nego objektivno prikazivanje ovih 
sistema, Ali on misli, da će njegovim čitaocima biti koristno, pa i 
drago, ako ih, kad se desi zgoda, upozori na istinitost ili krivost ne- 
ke nauke, koja je bila iznesena. Dapače on misli, da će za čitaoce 
biti dobro, ako znadu, je li neka nauka u skladu sa skolastičkom, 
napose s Tominom naukom. Pisac se ne boji, da će čitaoci poradi 
toga knjigu odmah zatvoriti i potražiti drugoga pisca, koji će sa- 
krivati, što sam misli« Da je Vujica tako sudio, bio bi objektivan 
i prema piscu i prema skolastičkoj i Tominoj filozofiji. 


Skolastička, osobito Tomina je filozofija prava filozolija, ba- 
rem, što se tiče poglavitih nauka. Ovo dakako ne izključuje svake 
marijkavosti, osobiio u sporednim pitanjima. Ona ne izključuje sva- 
ki napredak, nego ga i omogućuje i traži, Ali i takva, kakva je bila 
i kakva jest, ona zaslužuje najveću pažnju i najveće povjerenje. 
Njezino gospodstvo uviek je prava blagodat ne samo za Crkvu, ne- 
go i za obću kulturu. Ovo je uvjerenje na najsvečaniji način izre- 
kao Leon XIII, u bezsmrtnoj enciklici »Aeterni Patris« gdje navodi 
razloge, zašio iako živo želi, da se Tomina filozofija opet što briž- 
nije i obširnije u školama predaje: »Ima više razloga, zašto tako 
usrdno želimo, da se to izvede. Najprije zato, jer treba sve mladi- 
će, a osobito one, koji se pripravljaju za svećeničko zvanje, odhra- 
niti jakom hranom nauke. Tako će moći u ranim godinama steći 
ono pobjedonosno oružje, kojim će hrabro i mudro braniti vjeru. 
Onda zato, da one, koji su se udaljili od Boga, mogu dovesti natrag 
Bogu. Osim nadnaravne naime milosti ništa nije za to tako zgodno 
sredstvo, kao temeljita nauka svetih Otaca i Skolastika. A obitelj- 
ska i građanska zajednica, koja je izložena tolikoj pogibelji poradi 
kuge prevratnih mnienja, bila bi jamačno mnogo mirnija i sigurnija, 
ako bi se u akademijama i školama naučavala zdravija n4uka, ko- 
ja i crkvenom učiteljstvu bolje odgovara, a kakva je sadržana u 
djelima Tome Akvinca. Napokon moraju se sve ljudske znanosti 
tvrdo nadati, da će napredovati, i da će im biti od najveće pomoći 
obnova filozofskih znanosti, kakvu smo predložili, I prirodne zna- 
nosti imat će od obnovljene stare filozofije samo veliku pomoć, 
a nikakvu štetu. Između sigurnih nauka novije fizike i načela sko- 
lastičke filozofije nema nikakve opreke.« Napokon Leon XIII od- 
Sovara onima, koji se boje, da će se tako obnoviti i sve slaboće sta- 
re filozofije, a tekovine novijih vremena da će biti odnemarene: 
»Rado i sa zahvalnošću treba prihvatiti sve ono, što je itko mudro 
kazao ili koristno iznašao ili izumio. Uza sve to vas, častna Braćo 
(biskupi), usrdno opominjemo, da obnovite i uzpostavite zlatnu To- 
minu mudrost i da je što više razširite na obranu i ures katoličke 
vjere, na dobrobit družtva, za napredak svih znanosti, Velimo mud- 
rost svetog Tome. Ako su naime skolastički učitelji stavljali odviše 

suotilna pitanja, ili nešto bez dovoljne kritike naučavali, ili nešto, 
što su kasnija vremena zabacila, ili napokon nešto, što je na bilo 
kcoii način manje vjerojatno, nipošio ne namjeravamo, nešto iakva 
predlagati našemu vieku kao uzor, koji treba da sliedi«. 


Tako mudro Leon XIII zamišlja obnavljanje stare skolastič- 
ke, napose Tomine filozofije. Tako i svi današnji pravi skolastički 
filozofi. Skolastička je filozofija uviek stara i uviek nova, suvreme- 
na, primjerena potrebama svakog vremena, živi sa vremenom i za 
vrieme. 


Kako dakle to, da se povjestničari filozofije tako malo oba- 
ziru na skolastičku filozofiju? 


Profesor Max Wundt, sin slavnoga filozofa i psihologa Wil- 
hetma Wundta, došao je u svojim iztraživanjima o poviesti skolas- 
tičke filozofije 17. vieka do ovog uvjerenja, koje je iznio u djelu 
»Die deutsche Schulmetaphysik des 17. Jahrhunderts« Tibingen 
1939: razlog su neke predrazsude i nepoznavanje raznih vrlina sko- 
lastičke filozofije. Ovaj protestantski iztraživač u svom djelu po- 
kazuje tako vanredno razumievanje skolastičke filozofije, kakvo 
riedko nalazimo i kod katoličkih povjestničara. Zato će nas njego- 
ve rieči još više utvrditi u onom uvjerenju, koje smo stekli na te- 
melju našeg prijašnjeg promatranja. 

Wundt veli (str. 2-4): »Ovo je filozofijska skolastika ili t, zv, 
školska mudrost (Schulweisheit), kako se pravom zvala, jer se na- 
učavala u svim školama, već u gimnazijama, a onda na filozofskim 
fakultetima sveučilišta, kroz koje je morao, kako je poznato, proći 
svaki student. Zato je ona gospodovala bez prigovora nad svim zna- 
nostima viših fakulteta. Bila je razširena kroz čitavu Europu, te je 
svagdje imala vlast nad školskom obukom. Gotovo može se kazati, 
da je bila posljednja, uistinu posve obćenita i zajednička naobraz- 
ba europskih naroda, koja se onda razbila upravo pod utjecajem 
t. zv. novije filozofije, Osobito je značajna bila za Njemačku, jer je 
ovdje »moderna« protustruja došla do većeg utiecaja istom blizu 
svršetka 17, st., dok je prije gospodstvo školske filozofije bilo go- 
tovo bez prigovora. Ona je dala čitavom ovom vremenu posebno 
obilježje, te je prema tome imala mnogo trajnijeg utjecaja, nego li 
u zapadnoj Europi. Zato historifski vez njemačke filozofije može 
razumjeti samo onaj, tko točnije poznaje ovu struju, na koju se do 
sada malo pazilo. Razlozi, zašto je do sada u poviesti nisu bolje 
osvietlili, već su stari. Naša je poviest tfilozofije nastala u ranoj 
»Aufklarung« (Brucker); tada je već bilo određeno, što treba iz 
prošlosti predati budućnosti, da se zapamti. A ona je gojila naj- 
veću odvratnost prema čitavom ovom svietu pravovjernosti i sko- 
lastike 17. st., te je u njoj gledala samo zapreku znanstvenog raz- 
vitka, za koji je mislila, da se zbio samo u velikim sistemima, koji 
su započeli s Baconom i Descartesom. Kasnije pridružio se utjecaj 
kantlanizma na pisanje poviesti filozofije. Ovomu se činilo, da sa- 

mo razvitak prema Kantu zaslužuje pažnju; a takav je razvitak 
bio, prema njihovu mišljenju, sadržan u istim sistemima, Pred- 
postavka je bila oba puta, da je eksaktna prirodna znanost znanost 
naprosto, i da samo ona filozofija zaslužuje pažnju, koja je postala 
na temelju prirodne znanosti. U 19. st. bila je ova mehanistička pred- 
razsuda preko pozitivizma i neokantianizma još pojačana. Tako ni- 
su vidjeli nikakva razloga, zašto bi se povraćali na 17, st., koje je 
bilo, kako su mislili, pravom odnemareno. Zato čitava ova filozo- 
fija, koja je u svoje vrieme cvala i uživala velik ugled, u našim pov- 
jestnim prikazima još uviek igra više nego li siromašnu ulogu. 
Samo pojedini su iztraživači tiekom posljednja dva desetljeća bili 
tako smioni, te su se dali na odkrića u ovom tako dugo zaborav- 
ljenom području. Kod toga ne mislim pretežno katolička iztraživa- 
nja, koja su bila u posljednje vrieme posvećena Suarezu, a koja još 
uviek ostavljaju mnogo praznina«, Tako M, Wundt tumači, zašto 
su razni povjestničari filozofije tako malo držali do skolastičke [i- 
lozofije te joj zato i u poviesti filozofije posvećivali tako malo paž- 
nje. Wundt istina govori o skolastici 17. st., ali isti razlozi vrieđe i 
za ostala razdoblja sve do naših dana. 


i Isti su razlozi, zašto i sada mnogi zaziru od skolastičke file- 
zofije, 

Oni misle, da je filozofija započela istom s Descartesom i Ba- 
conom, i da samo Kantov smjer zaslužuje pažnju, kao da izvan nje- 
ga nema filozofije, koja bi pravom nosila ovo ime, Oni misle, da je 
svaka pravovjernost zapreka istinitog napredka u filozofiji. Zato ne 
priznaju pravim filozofom onoga, koji ne sakriva svoje vjere u 
Boga i Božja svojstva, osobito u Providnost Božju, pa makar se 
ova vjera osnivala na čisto filozofskim razlozima. Još više dakako 
zahtievaju, da pravi filozof mora sakrivati svoje kršćansko uvjere- 
nje, ako ga uobće može imati. Prema njihovu mišljenju pravi filo- 
zof uobće ne može biti uvjeren kršćanin, osobito katolik. Zato bez 
daljneg iztraživanja i dokazivanja zabacuju kao nefilozofska sva 
ona filozofska djela, kojih su pisci kršćani, osobito katolici, makar“ 
ova djela daleko nadmašivala ono, što su napisali nekršćanski i ne- 
katolički filozofi. Zato im se čini, kao da je to protivurječje, kad se 
kaže, da je neki svetac, kao Toma Akvinac, Augustin ili koji drugi, 
bio pravi filozof, pa zamjeravaju, ako se takvomu svetcu u poviesti 
filozofije poklanja velika i najveća pažnja. Prema njima svetac ne 
može biti pravi filozof. Isto tako misle, da katolički svećenik ne 
može biti pravi filozof, koji sve objektivno prosuđuje u svietlu čis- 
te filozofije. Zato zahtievaju, da svećenik sakriva svoje svećeničtvo 
u svojim filozofskim djelima, da mogu biti priznata kao filozofska 
djela. Traži se i to, da svećenik izdaje svoja djela bez biskupske 
dozvole (»Imprimatur«), da ga se može priznati pravim filozofom, 
Prema njihovu mišljenju »Imprimatur« znači, da pisac nije samo- 
stalan mislilac, dakle nikakav pravi filozof. Najgore, ako je možda 
neki pisac ne samo katolik svećenik, nego i pripadnik nekog crkve- 


196 


nog reda, a to i javno priznaje; njega se bez daljnega proglasuje 
nefilozofom, Svi oni, koji tako misle, dakako skolastičke filozofije 
ne priznaju pravom filozofijom. Oni nekoga nazivaju skolastikom 
samo onda, kada hoće pokazati, da ga ne smatraju ozbiljnim ili 
pravim filozofom. Ako li je netko pristaša skolastičke filozofije, a 
ujedno pristaje uz ono mišljenje, onda nastoji, kako bi sakrio ono, 
što jest. 


Na žalost, ima ih mnogo, pa i kod nas, koji bilo sviestno bilo 
nesviestno, u procjenjivanju skolastičke filozofije postupaju prema 
ovim načelima, što smo ih spomenuli, 


Pa ipak ona nemaju nikakve znanstvene vriednosti, nego su 
čiste predrazsude, 


koje samo smetaju objektivnomu i trieznomu promatranju 
istine te nanose čitavoj našoj kulturi najveću štetu, prikazujući 
pravu filozofiju kao krivu ili neozbiljnu, koja ne zaslužuje nikakve 
pažnje, a još manje povjerenja. Već smo prije vidjeli, kako je ova 
predrazsuda ne samo nedokazana i neopravdana, nego i objektivno 
kriva, Vidjeli smo, da je skolastička filozofija prava filozofija, ko- 
ja najbolje odgovara svim zahtjevima, što ih stavljamo na pravu 
filozofiju. 


Budući da je skolastička filozofija prava znanost, zato sko- 
lastičku filozofiju ne možemo suprotstavljati znanstvenoj tilozofi- 
fi, kako je to učinio pisac nekog članka, 


Neki, dapače mnogi, misle, da skolastička filozofija nije sa- 
mostalna filozofija, 


ž a prema tome niti znanost, jer prema njihovu mišljenju zna- 
nost mora biti samostalna. A da skolastička filozofija nije samostal- 
na znanost, to zaključuju iz predpostavke, da skolastički filozofi svi 
isto kazuju. Prema ovim kritičarima skolastičke filozofije dovoljno 
je pročitati jednog samog skolastičkog filozofa, da se svi točno poz- 
navaju, Dobro M. Wundt odgovara (str. 8), da je ovo nečuveno 
pretjerivanje i da barem vodeća djela pokazuju velike i duboke 
razlike, Što Wundt veli za skolastička djela 17. st., to isto vriedi i 
za druga razdoblja, pa i za naše. Samo onaj, koji površno promat- 
r& djela raznih skolastičkih filozofa, ne vidi mnogih i velikih razli- 
ka ne samo u načinu prikazivanja, nego i u samom postavljanju i 
rješav&4nju problema. Ova se razlika dakako ne odnosi na same vr- 
hovne probleme, Nisu jedni skolastički filozofi teisti drugi ateisti; 
jedni realisti, drugi idealisti; jedni spiritualisti, drugi materialisti. 
Ali osim ovih vrhovnih problema, koje svi na isti način, barem ko- 
načno, rješavaju, ima bezbroj drugih problema, u kojima se filozofi 
mogu razilaziti uza svu svoju solidarnost glede onih temeljnih i vr- 
hovnih problema, Ali da netko može vidjeti, kako se razni skolaas- 
tički filozofi među sobom razlikuju, nije, dovoljno, da poznaje samo 

one poglavite probleme i struje, kao realizam-idealizam, teizam- 
ateizam, spiritualizam-materializam, nego i ostalu problematiku, 
koje bogatstvo je protivnicima skolastičke filozofije obično posve 
nepoznato. Zato je čista. predrazsuda, da skolastički filozofi svi isto 
kazuju, pa da prema tome ne treba čitati više nego li jednog pisca. 
Dapače, oni koji se dadu voditi od ove predrazsude, zadovoljavaju 
se obično s kojim tuđim izvadkom, ne trudeći se, da bi sami pro- 
čitali koje skolastičko djelo. 

Možda najviše poriču znanstveni značaj skolastičke žilozofije 
zato, jer misle, da ova smije naučavati samo ono, što joj teologija 
dozvoljava. 

Za mnoge znači nepodnosivo robstvo onaj izraz, koji se toliko 
puta spominje: »Philosophia ancilla theologiae — filozofija službe- 
nica teologije«. Wundt odgovara (str, 10): »Teologija se svagdje 
služi razlikom pojmova, koju joj metafizika stavlja na razpolaga- 
nje. Zato možemo doista pitati, nije li filozofija gospodovala teo- 
logijom, a ne obratno«. 

Filozofija nije robkinja, nego najbolja i najnuždnija pomoć- 
nica teologije. 

Teologija kao znanost ne može biti bez filozofije, a ne obrat- 
no. Ovo kaže i Leon XIII u svojoj glasovitoj enciklici Aeterni 
Patris: »Sveudiljna i mnogostruka je uporaba filozofije nuždna za- 
to, da sveta Teologija dobife narav, razpoloženje i značaj prave 
znanosti«, Ako filozofija ne smije naučavati ono, što se protivi Bož- 
joj objavi, ostaje joj podpuna sloboda u bezbrojnim onim pitanji- 
ma, koja se ne tiču Božje objavljene nauke. I svjetovna, osobito 
državna vlast, zabranjuje neke nauke, pa ipak se zato ne kaže, da 
a filozofija robkinja vlasti, i da nema prave slobode, koja joj do- 
likuje. 


Kaošto ove predrazsude, koje smo spomenuli, mnogima sme- 
taju, da ne mogu objektivno i pravedno suditi o skolastičkoj filozo- 
fiji, tako i nepoznavanje njezinih vrlina. 

Za ove M. Wundt pokazuje vanredan smisao, kakav riedko 
nalazimo i kod katoličkih filozofa i povjestničara. Zato neka nam 
on kaže, koja liepa svojstva ima skolastička filozofija. 


Na prvom mjestu Wundt hvali težnju skolastičke filozofije 
za sisfematičnošću 

(str. 11-13): »U opreci prema revolucionarnome pokretu 15, i 
16. st. na čitavoj crti traže dodir s velikom predajom, koja je bila 
mjerodavna u srednjem vieku, U filozofiji sada dolazi Toma do gos- 
podstva, koje je u katoličkoj Crkvi zadržao do danas. Ovo je na- 
dovezivanje na Tomu djelovalo i na protestantsko naučavanje. Ti- 
me dobiva filozofija ovog vremena neku težnju za ujedinjavanjem, 
zgušćivanjem. Moguća se mnienja izpituju prema nacrtu. Sve ide 
za tim, da nauka bude pregledna, povezana u jednu cjelinu, pod- 
puna u školskom smislu, premda često puta jako skraćena. Ako su 

ovo stoljeće nazivali vrieme sistema s obzirom na poznati razvitak 
t. zv, novije filozofije, koja se povođila za Descartesom, ovo vrie- 
di još više za skolastiku, Literarna je naime forma one filozofije 
bio »Essay«, koji je više ili manje izprekidan, dok je ovdje bila 
skroz obična forma školska knjiga. Sudbonosno je bilo za protes- 
tantizam, što je Luther strastveno odklonio svaku skolastiku, Tako 
se više udaljio od starije filozofije, nego je na katoličkoj strani bilo 
ikada moguće uza svu mržnju, koju je humanizam gojio protiv nje«. 
Ovaj smisao za sistematičnost, koji Wundt tako hvali kod skolasti- 
ke 17. st., ima i naša suvremena skolastička filozofija, kako svjedo- 
če toliki sistematski prikazi čitave filozofije i pojedinih njezinih 
$rana i problema. 

Druga velika, možda najveća odlika, koja pripada skolastič- 
koj filozofiji, to je 

njezino priznavanje metafizike kao srdca filozotije. 

Pravom metafiziku Wundt zove srdcem filozofije (str. 14-15) 
te žali, što je Melanhton metafiziku uklonio iz nastavnog nacrta. 
Za skolastičku je filozofiju metafizika, t, j. filozofija o samim stva- 
rima, glavni dio filozofije. Filozofija spoznaje, kritika ili noetika, 
samo je priprava na metafiziku, Malo ima koristi od spoznajne filo- 
zofije, ako nema filozofije samih stvari. Zato je temeljna opreka 
između skolastičke filozofije s njezinom metafizikom, i Kantove fi- 
ozofije s njezinom negacijom metafizike. Tko dakle s Kantom dr- 
ži, da su stvari za nas nepoznati X, da je prema tome metafizika 
nemoguća, dakako da ne može prihvatiti niti hvaliti skolastičku fi- 
lozofiju, koja smatra spoznaju stvari svojom poglavitom zadaćom. 
Kaka je već H. Lotze kazao, oni, koji filozofiju spoznaje smatraju 
svrhom ili glavnom zadaćom filozofije, nalikuju na one, koji nož 
uviek samo bruse, a nikada se njime ne služe za rezanje, Zato od- 
kianjamo i ono shvaćanje metafizike, koje je nedavno u svom prvom 
predavanju u Zagrebu iznio i zastupao Nikolaj Hartmann, prema 
kojemu je metafizika područje nerješivih pitanja, metafizičko dak- 
te ono, što je nerješivo ili nespoznatljivo. 

S uvjerenjem skolastičke filozofije, da je metafizika ili spoz- 
neja samih stvari moguća, najuže je povezana ona odlika, koju 
Wund+ pripisuje skolastičkoj filozofiji, 


uzpoređujući je s #, zv. modernom ili novijom filozofijom, 

koja nadovezuje na Descartesa (str. 19-27). Evo poglavitih 
Wundtovih posljedaka, Čitava t. z. novija filozofija predpostavlja, 
da je sve što spoznajemo, samo spoznato, te da je nama prisutna 
samo spoznaja, a ne sama stvar. ' 


U modernoj znanosti sviet se raztvara u čisti odnos brojeva. 
Posve drugčije skolastika. Njezina pažnja smjera neposredno na 
biće, ne istom preko mišljenja. Zato uzima biće u njegovoj punini. 
S mišljenjem u odnosima veličine povezano je, što ona struja u fi- 
lozofiji, koja polazi od Descartesa, nastoji, kako bi stvarnost pro- 

tumačila time, što je razlaže na dielove, Takvo mišljenje prema 
dielovima je uviek zamišljanje materije; u mehaničkom zajednič- 
tvu materialnih dielova gićdaju prauzor stvarnosti uobće, Tako je 
materializam, kako je poznato, već kod Descartesa izdaleka pri- 
pravljen. Značajno je za ovo mišljenje prema dielovima, da se ne 
obazire ni na kakve oblikovne sile; dapače: za oblike ne traži se 
uobće nikakvo posebno tumačenje, nego se predpostavlja, da oni 
postaju sami od sebe međusobnim utjecajem dielova. 


Nasuprot tome skolastička se filozofija čvrsto drži Aristote- 
lova pojma forme, Za nju je svaka stvarnost oblikovana materija, 
kod čega forma ne rezultira sama od sebe, nego je uzrok svoje 
vrste. Ona razlikuje uviek četiri vrste uzroka: tvorni, formalni, 
tvarni ili materialni, i svršni ili finalni, Od njih priznaje t. z. mo- 
derna filozofija samo tvorni, koji obično izjednačuje s materialnim 
uzrokom. Za skolastičku je filozofiju od najveće važnosti formalni 
uzrok, koji ujedno pokazuje i na svršni uzrok, Ona gleda sve kao 
oblik, kao neki način bivanja, a upravo ovaj način bivanja traži po- 
sebno objašnjenje. Ovo se dakle mišljenje može kao mišljenje u 
cjelinama i oblicima suprotstaviti mišljenju u dielovima druge filo- 
zofije, Postupak skolastike, koji ide za spajanjem raznih mnienja, 
nikako ne pogoduje izgrađivanju posebnih, duboko odieljenih smje- 

Njezina pažnja smjera uviek na cjelinu, te je njezina težnja, 
svako pitanje svestrano shvatiti, Njezina je posebna oznaka, što na- 
lazi sve moguće vidike, pod kojima se može ragpravljati o nekom 
predmetu. Sva oštroumnost najveće logične spreme upotrebljava se 
za to, da se razluče pojmovi i da se razdiele i da se time pokaže, 
kako se mogu na koji god način upotrebljavati, Takvom je duhu 
svaka jednostranost tuđa. Ova se filozofija naziva prema školi, ali 
sna pripada onoj jedinoj školi, koja je vladala još jedinstveno eu- 
ropskim duhom te se još nije bila razpala na razne škole, Napokon 
neka bude iztaknuta još jedna razlika, koja je za obći svjetovni na- 
zor od osobite važnosti: Skolastika gleda sviet uviek u vezi s Bo- 
gom, ograničeno u vječnom temelju. Da ograničeno biće ima svoj 
razlog u neograničenom biću, a ne u samome sebi, to je ovdje pred- 
postavka, koja se razumije sama po sebi, Vidokrug je moderne filo- 
zotije uži, nego li onaj, koji ima skolastika, 


Skolastička je filozofija hijela filozofijsku baštinu sačuvati 
neokrnjenu, dok se »novija« filozofija držala samo nekih strana ove 
sveobuhvatne cjeline te ih jednostrano razvijala. 

Tako sudi o »skolastičkoj« i »mođernoj« filozofiji sin slavno- 
ga Wilhelma Wundta, pošto je godinama proučavao poviest sko- 
lastičke filozofije. Ako triezno i nepristrano promatramo ona dje- 
la, koja je stvorila skolastička filozofija, lako upoznajemo, da je 
izpravan ovaj sud, Oni, koji goje prema njoj predrazsude, što smo 
ih prije spomenuli, nisu pravedni sudci. 


200 


Možda će sađa nekoji lakše razumjeti, < 
kako može biti koristno, ako neki povjestničar filozofije razne 
sisteme promatra i prosuđuje & svietlu skolastičke filozofije. 


Time nikako ne tvrdi, da izvan skolastičke filozofije nema 
nikakve istine, | skolastička je filozofija ograničeno biće, koje ne 
uključuje u sebi svega savršenstva, Tko dakle takav postupak na- 
ziva »fanatičkim ekskluzivizmom«, kao Dr, Stanko Vujica (u Hr- 
vatskoj Reviji 1944, str, 395), ne 'pokazuje niti mirne trieznosti u 
prosuđivanju niti poznavanja skolastičke filozofije, Nadam se, da 
će moja razprava mnogima pomoći, da upoznaju skolastičku filo- 
zofiju, što ona jest, a što nije. Ova je prava filozofija, koja najbo- 
lje odgovara svim našim filozofskim težnjama. 


Franjo Šanc D, I. 

